**AGENȚIA PENTRU PROTECȚIA MEDIULUI BRAȘOV**

**PROIECT**

**DECIZIA ETAPEI DE INCADRARE**

Ca urmare a solicitării de emitere a acordului de mediu adresate de Orașul Predeal prin primar Ciobanu Sorin, cu sediul în jud. Brașov, oraș Predeal, strada M. Saulescu, nr. 127, înregistrată la APM Brașov cu nr. 15377 din 15.11.2023, în baza:

- **Legii nr. 292/2018** privind evaluarea impactului anumitor proiecte publice și private asupra mediului;

- **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completǎri prin Legea nr. 49/2011, cu modificarile si completarile ulterioare;

și ca urmare a completării documentației cu nr. 15947/28.11.2023, nr. 5189/15.04.2024, nr. 5683/24.04.2024, nr. 6891/24.05.2024, nr. 7728/07.06.2024, autoritatea competentă pentru protecţia mediului **decide**, ca urmare a consultărilor desfăşurate în cadrul şedinţei Comisiei de Analiza Tehnică din data de 04.06.2024, că proiectul **„Amplasare sanie de vară, branșamente utilități edilitare”**, propus a fi realizat în jud. Brașov, intravilan oraș Predeal, zona Pârtii de schi, amplasament identificat prin CF nr. 103928 Predeal, nr. cad. 103928, CF nr. 103927 Predeal, nr. cad. 103927, CF nr. 103925 Predeal, nr. cad. 103925, conform Certificatului de Urbanism nr. 158 din 12.10.2023, eliberat de Primăria Orașului Predeal, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apa.***

Justificarea prezentei decizii:

**I. Motivele pe baza carora s-a stabilit necesitatea neefectuării evaluării impactului asupra mediului sunt următoarele:**

1. proiectul se încadreaza în prevederile Legii nr. 292/2018, privind evaluarea impactului anumitor proiecte publice si private asupra mediului, **Anexa nr. 2,** *la pct. 1, lit. d) împădurirea terenurilor pe care nu a existat anterior vegetație forestieră sau defrișare în scopul schimbării destinației terenului, coroborat cu pct. 12, lit. a) pârtii de schi, teleschiuri, telecabine și amenajările aferente.*
2. titularul și APM Brașov au mediatizat în presa locală, cât și pe pagina web, atât depunerea solicitării acordului, cât și decizia etapei de încadrare;
3. lipsa observațiilor din partea publicului interesat;
4. în urma analizarii criteriilor de selectie pentru stabilirea necesitatii efectuarii evaluarii impactului asupra mediului, prevăzute în Anexa 3 din Legea nr. 292/2018, s-a constatat ca proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

***a) dimensiunea și conceptia întregului proiect****:*

*Caracterizarea zonei de amplasament:* Terenul pe care se va realiza proiectul este amplasat în intravilanul orașului Predeal, zona pârtii de schi Clăbucet, identificat prin CF nr. 103928 Predeal, nr. cad. 103928, CF nr. 103927 Predeal, nr. cad. 103927, CF nr. 103925 Predeal, nr. cad. 103925.

De asemenea, o parte din terenul pe care se va realiza proiectul este amplasat în fondul forestier, proprietate publică a Orașului Predeal, localizat in u.a. 81A și u.a.181 din U.P. XI Predeal (873 mp).

Conform Planului Urbanistic General al orașului Predeal aprobat prin HCL nr. 87/2000, cu valabilitate prelungită prin HCL nr. 163/2018 și PUZ "Dezvoltarea domeniului schiabil", aprobat prin HCL nr. 85/31.05.2007, amplasamentul proiectului se află în intravilanul orașului Predeal, în zona domeniului schiabil- Zp1.

*Scopul investiției și elemente de corelare-coordonare:* prin proiect se propune dezvoltarea domeniului schiabil și creșterea infrastructurii recreaționale în orașul Predeal prin amplasarea unei instalații de sanie de vară.

*Situaţia existentă:* Terenul studiat, în suprafață totală de 10861 mp, este teren intravilan oraș Predeal, zona Pârtii de schi-Clăbucet, cu următoarele folosințe actuale:

Teren pășune conform CF 103925 Predeal, nr. cad. 103925, în suprafață totală de 567 mp;

Teren pășune, conform CF nr. 103928 Predeal, nr. cad. 103928, în suprafață totală de 325 mp;

Teren pășune conform CF 103927 Predeal, nr. cad. 103927, în suprafață totală de 9969 mp;

Teren pădure, conform Amenajament Silvic: U.P. XI Predeal, u.a. 81A (306 mp- suprapunere parțială cu CF nr. 103928 Predeal, nr. cad. 103928) și u.a. 181 (567 mp- suprapunere cu CF nr. 103925 Predeal, nr. cad. 103925).

O suprafață de 873 mp din suprafața totală a terenului pe care se va implementa proiectul, este zonă de fond forestier, proprietate Oraș Predeal,

*Situaţia propusă:* Proiectul prevede realizarea unei instalații sanie de vară compusă din următoarele:

**-** pistă sanie de vară în lungime totală de 822 m;

- două stații de îmbarcare-debarcare, respectiv stație start pârtie sanie de vară și stație sosire pârtie sanie de vară;

- clădire tehnică-caserie, regim de înălțime parter;

- garaj depozitare sănii de vară, cu dimensiunile de 10,45 x 3,45 m, Sc= 36,05 mp, regim de înălțime parter, realizat din lemn;

- sisteme de acces tip turnicheți;

- sistem supraveghere video;

- sistem iluminare nocturnă.

Săniile de vară vor avea capacitatea pentru o persoană adultă și un copil și vor fi dotate cu: centuri de siguranță, frână automată (presetată) pentru limitarea vitezei maxime de coborâre, sistem de control manual al vitezei de coborâre.

Principalele caracteristici tehnice ale instalației sanie de vară:

* altitudine inferioară: 1062,30 m;
* altitudine superioară: 1155,77 m;
* diferență de nivel: 93,47 m;
* sens de circulație: orar;
* durată estimată parcurs urcare-coborâre: 6 – 9 min;
* lungime totală pistă: 822 m, din care 332 m la urcare și 490 m coborâre;
* panta medie la urcare: 19%;
* viteză tractare (la urcare): 1,50 m/s;
* număr maxim sănii pe pista de urcare: 21 buc.;
* distanță între dispozitive tractare: 30 m;
* capacitate transport instalație: 320 sănii/oră.

**Materiile prime, energia și combustibilii utilizați, cu modul de asigurare a acestora**

In perioada de execuţie:

•*Energia*: din reţeaua de energie electrică existentă în zonă;

•*Combustibili:* motorină pentru funcţionarea utilajelor, echipamentelor şi mijloacelor de transport materiale de construcţii şi echipamente tehnologice. Nu se vor depozita combustibili pe amplasament.

In perioada de funcţionare:

•*Energia*: din reţeaua de energie electrică existentă în zonă;

**Racordarea la rețelele utilitare existente în zonă**

Alimentarea cu apă – pentru clădirea tehnică-caserie: se va face din rețea centralizată oraș Predeal, conform aviz nr. 6166/2024, emis de Raja SA Constanța. Pe strada Teleferic există conducta de distribuție apă HDPE Dn 90 mm.

Evacuarea apelor uzate menajere, provenite de la clădirea tehnică-caserie, se va face în rețea centralizată oraș Predeal- colectorul PVC Dn 250 mm, existent pe str. Teleferic, conform aviz nr. 6166/2024, emis de Raja SA Constanța.

Pentru realizarea instalației sanie de vară (stație start sanie de vară și traseu de urcare) este necesară ocuparea temporară a terenului, în suprafață de 873 mp, cu defrișarea vegetației forestiere, în fondul forestier proprietate publică a Orașului Predeal, localizat în u.a. 81A și u.a 181 din U.P. XI Predeal.

Se propun urmatoarele lucrări specifice:

* tăierea arborilor cu fierăstrăul mecanic fără afectarea zonelor limitrofe care aparţin aceluiaşi amenajament;
* scoaterea rădăcinilor şi a cioatelor din pământ şi transportarea în afara suprafeţei neocupate de pădure.
* doborârea arborilor;
* fasonarea trunchiurilor;
* colectarea materialului lemnos şi transportul lui cu camioane speciale;
* scoaterea cioatelor cu excavatorul, transportul şi depozitarea în afara amplasamentului până la valorificarea lor.

**FISA TEHNICĂ DE TRANSMITERE-DEFRISARE -** pentru ocuparea temporară a terenului de 873 mp, localizat în u.a. 81A și u.a. 181, din U.P. XI Predeal, în scopul realizării proiectului pârtie sanie de vară, transmisă de RNP-Romsilva, Direcția Silvică Brașov, Ocolul Silvic Brașov. este următoarea:

|  |  |  |  |
| --- | --- | --- | --- |
| Unităţi amenajistice | 81A | 181 | Total |
| 1. Suprafaţa totală u.a. (ha) | 7,42 | 1,10 | 8,52 |
| 2. Suprafaţa solicitată (ha) | 0,0306 | 0,0567 | 0,0873 |
| 3. Tipul de pădure (cod) | 2211 | 2211 |  |
| 4. Caracter actual – tipul de padure | Natural | Natural |  |
| 5. Categoria funcţională | 1-4A | 1-4A |  |
| 6. Compoziţia arborelui | 5FA5BR | 6BR2FA2MO |  |
| 7. Vârstă medie arboret | 160 | 150 |  |
| 8. Clasa de producţie | 2 | 2 |  |
| 9. Consistenţa | 0,8 | 0,7 |  |
| 10. Volum la hectar (m3) | 629 | 541 |  |
| 11. Volumul aferent suprafeţei solicitate (m3) | 19 | 31 | 50 |
| 12. Suprafaţa de defrişat (ha) | 0,0306 | 0,0567 | 0,0873 |
| 13. Volumul de defrişat (m3) | 19 | 31 | 50 |

**Organizarea de șantier:**

Perioada de execuție generează impacturi puțin semnificative, pe o perioadă redusă de timp, fără a produce efecte nereversibile. Se apreciază ca măsurile de atenuare și eliminare a impactului, propuse împreună cu obligația constructorului de a respecta legislația de mediu existentă la data semnării contractului sunt suficiente pentru remedierea majorității impacturilor posibile în perioada de execuție a lucrării.

Nu sunt necesare instalații pentru reținerea, evacuarea și dispersia poluanților în mediu în timpul organizării de șantier, deoarece utilajele și mijloacele de transport cu care se vor realiza lucrările vor fi omologate conform normelor în vigoare.

Se vor lua toate măsurile necesare pentru colectarea și depozitarea în condiții corespunzătoare a deșeurilor generate în perioada de realizare a proiectului și se va asigura că operațiunile de colectare, transport, eliminare sau valorificare vor fi realizate prin firme specializate și autorizate.

In organizarea de santier constructorul va instala grupuri santitare ecologice, evacuarea reziduurilor fiind asigurata de firma autorizata.

Apa necesară pentru organizarea de santier va fi asigurata de către constructor.

In fiecare zi muncitorii vor fi transportati cu masina la amplasamentul lucrarii. Pentru transportul persoanelor si materialelor se vor utiliza drumurile existente in zona.

**Lucrări de refacere a amplasamentului în zona afectată de execuţia investiţiei***:*

La recepţia finală a lucrărilor constructorul trebuie să predea lucrările prevăzute în proiect, fără deşeuri specifice şi fără resturi de materiale de construcţie care au fost folosite în realizarea proiectului. Toate dotările tehnice specifice folosite în realizarea proiectului vor fi de asemenea preluate în totalitate de constructor. La terminarea lucrărilor, suprafeţele de teren ocupate temporar vor fi redate, prin refacere, la circuitul funcţional iniţial.

***b) cumularea cu alte proiecte existente și/sau aprobate*:** nu este cazul;

**c*) utilizarea resurselor naturale în special a solului, a terenurilor, a apei și a biodiversitatii:*** nu este cazul;

***d) cantitatea și tipurile de deșeuri generate/gestionate:***

In timpul realizării lucrărilor de constructii și de montaj vor rezulta deșeuri de construcție specifice. Acestea vor fi colectate separat si eliminate prin grija si responsabilitatea executantului.

*Deşeuri generate în perioada de execuţie*:

- ambalaje de hârtie, carton: cod 15 01 01; vor fi valorificate prin societăți autorizate;

- ambalaje din materiale plastice: cod 15 01 02; vor fi valorificate prin societăți autorizate;

- ambalaje de metale: cod 15 01 04; vor fi valorificate prin societăți autorizate;

- deşeuri municipale amestecate: cod 20 03 01; vor fi eliminate la un depozit autorizat;

- deșeuri de lemn: cod 17 02 01; vor fi valorificate prin societăți autorizate;

- deseuri de materiale din constructie : cod 17 09 04; vor fi valorificate prin societăți autorizate.

De asemenea sunt riscuri de poluare cu produse petroliere (uleiuri, mixturi de soluții, agenți de răcire, etc.) provenite de la eventuale defecțiuni ale utilajelor sau autoutilitarelor. Evitarea de astfel de evenimente se va face de către executant (constructor, antreprenor, etc.) prin utilizarea de utilaje aflate în stare optimă de funcționare, orice reparații realizându-se în baze special amenajate, nu pe șantier.

Pentru masa lemnoasă defrișată se va obține APV eliberat de Ocolul Silvic Brașov.

*Deşeuri generate în perioada de funcţionare*:

Deșeurile rezultate în perioada de funcționare, respectiv deşeuri municipale amestecate: cod 20 03 01, vor fi eliminate la un depozit autorizat.

Substanțele și preparatele chimice periculoase utilizate și/sau produse;

*In perioada de execuţie* se va utiliza motorină pentru transportul echipamentelor şi mijloacelor de transport implicate în realizarea proiectului.

*In perioada de funcţionare*: nu se vor utiliza substanțe și preparate chimice periculoase.

***e) poluarea și alte efecte negative:***

**- protecția calității apelor**:

* *sursele de poluanţi pentru ape, locul de evacuare sau emisarul;*

Lucrările se vor executa cu utilaje din dotarea antreprenorului, verificate din punct de vedere tehnic.

* *staţiile şi instalaţiile de epurare sau de preepurare a apelor uzate prevăzute;*

Având în vedere specificul investiției, nu s-au prevăzut stații sau instalații pentru epurarea sau preepurarea apelor uzate.

In abordarea proiectului, o atentie aparte a fost acordata etapei de constructie, fiind alese acele solutii care sa asigure o amprenta de mediu cat mai scazuta. In acest sens s-a acordat o atentie particulara factorului de mediu apa, alegandu-se in acest sens, acolo unde s-a considerat oportun, solutii care sa conduca la o minimizare a impactului.

**- protecția calității aerului**:

Sursele de poluanți pentru aer, poluanți, inclusiv surse de mirosuri;

In perioada de execuţie, sursele de poluanţi pentru aer sunt:

- emisiile de poluanţi atmosferici generate de utilajele şi echipamentele implicate în execuţia proiectului. respectiv: NOx, CO şi CO2;

- particulele de praf (pulberi);

Aceste surse au un caracter temporar.

*În perioada de funcţionare*, nu se vor genera emisii de poluanți in atmosferă având în vedere specificul investiției.

Instalațiile pentru reținerea și dispersia poluanților în atmosferă;

*In perioada de execuţie* a lucrărilor se vor lua următoarele măsuri:

- folosirea de utilaje şi echipamente cu inspecţiile tehnice la zi;

- toate utilajele, echipamentele şi mijloacele de transport în fazele de staţionare vor avea motoarele oprite;

- se va respecta ordinea de executare a lucrărilor şi tehnologia de execuţie pentru a se evita suprapunerile şi mersul în gol al utilajelor;

*In perioada de funcţionare,* valorile poluanților atmosferici trebuie să fie în conformitate cu legislația în vigoare (Legea nr. 104/2011 privind calitatea aerului înconjurător, actualizată, cu modificările și completările ulterioare și STAS 12574/87).

**- protecția împotriva zgomotului și vibrațiilor**:

Sursele de zgomot și de vibrații:

Sursele de zgomot, în etapa de execuţie a lucrărilor de construcţii proiectate sunt reprezentate de utilaje/echipamente şi mijloacele de transport ale acestora. Pentru evitarea disconfortului asupra receptorilor din zonă, lucrările se vor executa pe perioada zilei, în intervalul orar 8,00 –18,00.

În etapa de funcţionare, instalația sanie de vară nu va produce zgomot sau vibrații de mare intensitate

Amenajările și dotările pentru protecția împotriva zgomotului și vibrațiilor:

Pentru evitarea disconfortului asupra receptorilor din zonă, lucrările de construcţii proiectate se vor executa pe perioada zilei. Se va evita utilizarea peste capacitatea omologată a utilajelor şi mijloacelor de transport. Se vor păstra intacte echipamentele din dotarea utilajelor şi mijloacelor de transport destinate diminuării zgomotului produs în funcţionare. Impactul zgomotului în timpul realizării proiectului va fi redus şi local.

În etapa de funcţionare, instalația sanie de vară nu produce zgomote şi vibraţii peste limitele admise conform prevederilor SR 10009/2017. Se vor respecta, de asemenea, prevederile Ord. MS nr. 119/2014, actualizat 2023, privind aprobarea Normelor de igienă și sănătate publică privind mediul de viață al populației, cu completările și modificările ulterioare.

**- protecția împotriva radiațiilor**:

Sursele de radiații: nu este cazul; nu se vor utiliza substanţe sau materiale radioactive.

Amenajările și dotările pentru protecția împotriva radiațiilor: nu este cazul, deoarece atât în perioada de execuţie, cât şi în perioada de funcţionare nu se vor utiliza substanţe sau materiale radioactive.

**- protecția** **ecosistemelor terestre și acvatice:** realizarea proiectului nu prezintă un impact negativ asupra ecosistemelor terestre şi acvatice.

În perioada de execuție a lucrărilor, se recomandă următoarele:

- se vor utiliza utilaje și vehicule performante, cu un nivel redus de zgomot și de noxe;

- se vor împrejmui zonele de lucru pentru a se evita depășirea spațiului strict necesar execuției.

- deșeurile se vor colecta selectiv, se vor depozita temporar în zonele special destinate și care respectă normele legale în vigoare, iar la intervale stabilite sau ori de câte ori este necesar se vor elimina prin societăți autorizate.

Eliminarea completă a posibilităților de poluare a factorilor de mediu conduce implicit la eliminarea riscului de afectare a ecosistemelor.

**- protecția calității solului și subsolului**:

În timpul execuției și exploatării obiectivului nu există surse de poluare care să aibă un impact semnificativ asupra solului și subsolului.

Atat in perioada realizarii obiectivului, cât și în perioada de funcționare, vor fi luate următoarele masuri:

* pe perioada de execuție a lucrărilor se vor lua toate măsurile care se impun pentru evitarea contaminării solului cu produse petroliere, provenite de la utilaje;
* alimentarea utilajelor și gresarea lor se va face în locuri special amenajate în afara amplasamentului, în unități specializate, luându-se toate măsurile de protecție impuse de legislația în vigoare.
* în cazul unei contaminari a solului, porțiunea afectată va fi îndepărtată și tratată/eliminată în functie de tipul de contaminare; organizarea de șantier va fi dotată corespunzător cu materiale absorbante specifice pentru fiecare tip de material/substanță care poate cauza poluare în urma unei gestionari necorespunzătoare.

**- protecția așezărilor umane și a altor obiective de interes public**: amplasamentul studiat se află parțial în fondul forestier proprietate a orasului Predeal, investiția nu va prezenta un impact negativ asupra așezărilor umane, precum și a altor obiective de interes public.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:*** lucrările vor fi executate numai cu societăți autorizate, astfel încât să nu existe risc de accidente; prin proiect au fost luate toate măsurile de siguranță astfel încât să nu existe risc de accident.

**g) *riscurile pentru sănătatea umană*:** se vor respecta prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023, cu modificările și completările ulterioare.

***2. Amplasarea proiectului:*** intravilanul orașului Predeal, zona Pârtii de schi, parțial inclus în fond forestier proprietate a orasului Predeal.

***a) utilizarea actuala și aprobata a terenurilor:***

Terenul este situat in intravilanul orașului Predeal, cu folosinta actuală: teren pășune conform CF 103925 Predeal, nr. cad. 103925, în suprafață totală de 567 mp; teren pășune, conform CF nr. 103928 Predeal, nr. cad. 103928, în suprafață totală de 325 mp; teren pășune conform CF 103927 Predeal, nr. cad. 103927, în suprafață totală de 9969 mp; teren pădure, conform Amenajament Silvic: U.P. XI Predeal, u.a. 81A (306 mp- suprapunere parțială cu CF nr. 103928 Predeal, nr. cad. 103928) și u.a. 181 (567 mp- suprapunere cu CF nr. 103925 Predeal, nr. cad. 103925), destinația conform documentației de urbanism faza PUG Predeal, aprobată cu HCL nr. 87/2000, cu valabilitate prelungită prin HCL nr. 163/2018 la data prezentei: zonă pârtiilor de schi, în conformitate cu Certificatul de Urbanism nr. 158 din 12.10.2023, eliberat de Primăria Orașului Predeal.

***b) bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranul acestuia –*** nu este cazul.

***c) capacitatea de absorbtie a mediului natural, acordandu-se o atentie speciala următoarelor zone:***

 ***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere:*** pentru proiect au fost emise:

- Avizul favorabil nr. 9544/1/06.10.2023 de către Garda Forestieră Brașov în vederea ocupării temporare, cu defrișarea vegetației forestiere, pentru terenul în suprafață de 873 mp, aflat în proprietate publică a Orașului Predeal și localizat u.a. 81A ȘI u.a. 181 din UP XI Predeal;

- Aviz nr. 3413/22.09.2023 de către RNP-Romsilva, Direcția Silvică Brașov, Ocolul Silvic Brașov, în vederea ocupării temporare a terenului din fondul forestier în suprafață de 873 mp, aflat în proprietatea publică a orașului Predeal, administrat de Ocolul Silvic Brașov și localizat în UP XI Predeal, u.a. 81A și u.a. 181;

- HCL nr. 79/31.03.2023 în vederea ocupării temporare a unor terenuri în suprafață cumulată de până la 1000 mp pentru realizarea proiectului îmbunătățirea domeniului schiabil prin montarea unei instalaâii de tip sanie de vară.

***iv) rezervații și parcuri naturale –*** nu este cazul;

***v) zone clasificate sau protejate conform legislatiei în vigoare:zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri – nu este cazul;***

 ***vii) zone cu densitate mare a populatiei –*** Vor fi luate toate măsurile în vederea limitării generării de praf și zgomot, de către prestatorul lucrărilor de constructii care va avea în vedere ca utilajele si mijloacele de transport utilizate să fie corespunzătoare din punct de vedere tehnic și să nu genereze noxe peste limitele admise.

***viii) peisajele și situri importante din punct de vedere istoric, cultural sau arheologic –*** nu este cazul;

***3. Tipurile și caracteristicile impactului potential:***

***a) importanta și extinderea spatiala a impactului: zona geografica și numarul persoanelor afectate –*** nu este cazul;

***b)natura impactului* –** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus;

***e) probabilitatea impactului –*** redusă, doar pe perioada executării activității ;

***f) debutul, durata, frecventa și reversibilitatea preconizate ale impactului –*** pe perioada executării lucrărilor durata impactului va fi scurtă.

***g) cumularea impactului cu impactul altor proiecte existente și/sau aprobate:*** *nu este cazul.*

***h) posibilitatea de reducere efectiva a impactului –*** *nu este cazul.*

**II. Motivele pe baza carora s-a stabilit necesitatea neefectuarii evaluarii adecvate, sunt următoarele:**

* proiectul **nu intra** sub incidenta OUG nr. 57/2007 *privind regimul ariilor naturale protejate, conservarea habitatelor naturale, a florei și faunei salbatice*, cu modificările și completările ulterioare.

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

- proiectul nu **intră** sub incidenţa art. 48 si art. 54 din Legea apelor nr. 107/1996, cu modificările şi completările ulterioare.

**Condițiile de realizare a proiectului:**

1. Se vor respecta prevederile OUG nr. 195/2005, privind Protecția Mediului, aprobată cu modificări și completări prin Legea nr. 265/2006, cu modificările și completările ulterioare;
2. Se vor respecta condițiile impuse de ceilalți avizatori prin avizele obținute și proiectele înaintate spre avizare;
3. Deşeurile rezultate pe parcursul derulării lucrărilor vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale şi stradale;
4. Se vor lua măsuri pentru evitarea poluării solului, prin depozitarea pe suprafeţe impermeabile a materialelor şi a deşeurilor rezultate pe parcursul execuției lucrărilor;
5. Pe tot parcursul execuţie lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
6. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
7. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
8. Terenul afectat temporar de lucrări, va fi adus la starea iniţială de utilizare;
9. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect.
10. Se vor respecta prevederile HG nr. 1756/2006 cu modificările şi completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil şi de neşters marcajul european de conformitate CE, însoţit de indicarea nivelului garantat al puterii sonore;
11. Respectarea duratei de execuţie a proiectului astfel încât disconfortul generat de poluarea fonică să fie cât mai redus ca timp;
12. Vor fi luate măsuri pentru limitarea vibrațiilor produse de săpătură prin utilizarea de tehnologii performante de execuție și de fundare, în vederea încadrarii valorilor parametrilor vibrațiilor în limitele admisibile stabilite de SR 12025-2/94;
13. În vederea menținerii calității aerului, în parametrii optimi, în zona amplasamentului, în perioada realizării lucrărilor de construcție, se vor respecta următoarele condiții:
	* utilizarea apei, pentru suprimarea prafului, în cantitățile, frecvența și proporțiile necesare, în zona de lucru, la sfârșitul fiecărei săptamâni de lucru, daca nu se vor desfășura operațiuni active mai mult de două zile consecutiv;
	* minimizarea activităților generatoare de praf (tăiere, măcinare, spargerea betonului, nisip, pietriș, activități de sablare/șlefuire, etc.);
	* se vor lua măsuri de acoperire, îngradire, închidere a stocurilor de materiale de construcție sau deșeuri, pentru prevenirea împraștierii cauzată de vânt;
	* curățarea/spălarea vehiculelor care ies de pe șantier;
	* oprirea motoarelor tuturor vehiculelor aflate în staționare, în zona șantierului;
14. Organizarea de şantier, pentru lucrările prevăzute prin proiect, va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător. Se vor avea în vedere:
* împrejmuirea corespunzătoare a zonelor de lucru, montarea de avertizoare, etc;
* organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, toalete ecologice, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor), împrejmuire cu gard din panouri metalice pentru protecţia organizării de şantier si a vecinătăţilor, după caz;
* întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;
* se interzice stocarea temporară și depozitarea carburanţilor și substanţelor periculoase în zona aferentă amplasamentului;
* în perioada de execuţie a lucrărilor vor fi stabilite zone de parcare a autovehiculelor și a utilajelor utilizate;
* este interzisă părăsirea incintei organizării de şantier cu roţile autovehiculelor şi/sau caroseria murdară;
* alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;
* Nivelul de zgomot se va încadra în limitele impuse de SR 10.009/2017;
1. Se vor respecta prevederile art. 17, alin. 4 și alin 7 din O.U.G. nr. 92/2021 privind regimul deșeurilor cu completările și modificările ulterioare, aprobate prin Legea nr. 17/2023 pentru aprobarea Ordonanței de Urgenta a Guvernului nr. 92/2021 privind regimul deseurilor;
2. Se vor respecta de asemenea prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023, cu modificările și completarile ulterioare.

În conformitate cu prevederile OUG nr.195/2005 privind Protecția Mediului, aprobată cu modificări și completări prin Legea nr.265/2006, cu modificările și completările ulterioare:

 - art. 15 alin (2) lit a - ”*Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării*”;

- art. 21, alin.(4) ”***răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularuluiproiectului****”.*

**Pentru legalitatea si autenticitatea documentelor depuse la dosar se face raspunzator titularul proiectului.**

 **Proiectul propus nu necesita parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apa.**

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.

 Conform prevederilor Legii nr. 292/2018 :

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

 - anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

 - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

 -anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

 -art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit.

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Ciprian Marius BĂNCILĂ**

 **SEF SERVICIU A.A.A., ȘEF BIROU C.F.M.,**

 **Liliana Cristina COPACEA Daniel BORDEI**

 **ÎNTOCMIT: ÎNTOCMIT:**

**Consilier Adriana RĂILEANU Consilier Iulia ENE**